CELEX: 62019CB0621
Language: ro
Date: 2020-10-10 00:00:00
Title: Cauza C-621/19: Ordonanța Curții (Camera a opta) din 10 octombrie 2020 (cerere de decizie preliminară formulată de Najvyšší súd Slovenskej republiky – Slovacia) – Finančné riaditeľstvo Slovenskej republiky/Weindel Logistik Service SR spol. s r.o. [Trimitere preliminară – Articolul 99 din Regulamentul de procedură al Curții – Sistemul comun al taxei pe valoarea adăugată (TVA) – Directiva 2006/112/CE – Articolul 168 litera (e) – Deducerea taxei achitate în amonte – Utilizarea bunurilor exclusiv în scopul operațiunilor taxabile ale persoanei impozabile – Existența unei legături directe între bunurile importate și operațiunea în aval]

8.2.2021   
            
            
               RO
            
            
               Jurnalul Oficial al Uniunii Europene
            
            
               C 44/9
            
         
      Ordonanța Curții (Camera a opta) din 10 octombrie 2020 (cerere de decizie preliminară formulată de Najvyšší súd Slovenskej republiky – Slovacia) – Finančné riaditeľstvo Slovenskej republiky/Weindel Logistik Service SR spol. s r.o.
      (Cauza C-621/19) (1)
      
      (Trimitere preliminară - Articolul 99 din Regulamentul de procedură al Curții - Sistemul comun al taxei pe valoarea adăugată (TVA) - Directiva 2006/112/CE - Articolul 168 litera (e) - Deducerea taxei achitate în amonte - Utilizarea bunurilor exclusiv în scopul operațiunilor taxabile ale persoanei impozabile - Existența unei legături directe între bunurile importate și operațiunea în aval)
      (2021/C 44/13)
      Limba de procedură: slovaca
      
         Instanța de trimitere
      
      Najvyšší súd Slovenskej republiky
      
         Părțile din procedura principală
      
      
         Recurentă: Finančné riaditeľstvo Slovenskej republiky
      
         Intimată: Weindel Logistik Service SR spol. s r.o.
      
         Dispozitivul
      
      Articolul 168 litera (e) din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată trebuie interpretat în sensul că se opune acordării dreptului la deducerea taxei pe valoarea adăugată (TVA) unui importator atunci când acesta nu dispune de bunuri ca un proprietar și când costurile de import în amonte sunt inexistente sau nu sunt încorporate în prețul anumitor operațiuni în aval sau în prețul bunurilor sau serviciilor furnizate de persoana impozabilă în cadrul activităților sale economice.
      
         (1)  JO C 363 28.10.2019.